Diari Oficial de la Generalitat Valenciana


Sumari del DOGV 5538, del 20-06-2007 (2007/7964)

Informació pública del Programa d'Actuació Integrada de les Unitats d'Execució 2 i 3 del Sector núm. 4 de Sòl Urbanitzable de Masalavés (València).
---------------------------------------------------------------------------------------------------------------------------------------------------

### Dades del document

Número de DOGV
:   5538

Data del DOGV
:   20-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7964


Data del document
:   15-06-2007

Organisme emissor
:   Ullals Urba, SL

Tipus de document
:   Informació Pública

Informació pública del Programa d'Actuació Integrada de les Unitats d'Execució 2 i 3 del Sector núm. 4 de Sòl Urbanitzable de Masalavés (València). [2007/7964]  
La mercantil Ullals Urba, SL, amb domicili a Alzira, c/ Hort dels Frares núm. 63-2n, amb CIF G25404130, va presentar davant de l'Ajuntament de Masalavés el 28 de juny de 2006, la sol·licitud d'iniciació del Programa d'Actuació Integrada de les Unitats d'Execució núm. 2 i 3 del Sector 4 de Sòl Urbanitzable de Masalavés. El 3 d'agost de 2006 es va tornar a presentar davant de l'Ajuntament el projecte tècnic del programa de l'actuació integrada, en què se sol·licitava la iniciació del procediment de programació. El 6 de març de 2007 es va sol·licitar novament a l'Ajuntament que procedira sense més dilació a l'aprovació plenària de l'inici del procediment de programació, d'acord amb la sol·licitud presentada per Ullals Urbá, SL. En el dit escrit es va advertir que si en el termini de 15 dies l'Ajuntament no adoptava el dit acord, tenint en compte que han transcorregut els tres mesos previstos en la Llei Urbanística Valenciana (LUV), s'entendria aplicable l'article 282 del Reglament d'Ordenació i Gestió Territorial i Urbanística, en virtut del qual el silenci administratiu té caràcter positiu en transcórrer tres mesos des de la sol·licitud. El precepte citat habilita el promotor per a publicar pels seus propis mitjans l'inici del concurs, amb les bases particulars que han de regir la licitació.  
Ullals Urbá, SL, va remetre l'anunci del concurs al Diari Oficial de la Unió Europea el 5 d'abril de 2007, i este es va publicar en el seu Suplement el dia 24 de maig de 2007. Igualment es va publicar en el Diari Oficial de la Comunitat Valenciana número 5510, de 30 d'abril de 2007, l'anunci d'informació pública del concurs per a la selecció d'agent urbanitzador per al desenvolupament de les indicades unitats d'execució, en l'anunci de la qual es van publicar les bases generals i específiques reguladores del programa. En este sentit, es va fer constar que regeixen les bases generals publicades com a annex del Reglament d'Ordenació i Gestió Territorial i Urbanística de la Comunitat Valenciana, publicat en el Diari Oficial de la Comunitat Valenciana número 5264, de 23 de maig de 2006, amb expressa remissió a estes; i igualment, que regeixen les bases particulars per a la selecció i l'adjudicació del programa d'actuació integrada, aprovades per Orde del conseller de la conselleria de Territori i Vivenda de la Generalitat Valenciana, de data 13 de desembre de 2006, publicades en el Diari Oficial de la Comunitat Valenciana número 5408, de 15 de desembre de 2006.  
Ullals Urbá, SL, interessada a participar en l'expressat concurs, i en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada, a més dels documents d'acreditació de la personalitat, per la memòria del programa, el projecte d'urbanització, els plans de situació plans d'ordenació i l'estudi d'integració paisatgística.  
Els documents esmentats han quedat protocol·litzats mitjançant acta notarial núm. 468, de 7 de juny de 2007, a la notaria de Jesús Florencio Sanz Larrosa, sítia a Vila-nova de Castelló (València), c/ Dr. Ramón y Cajal núm. 5-1º-1ª (Passatge Cifre), i una còpia d'ells s'ha presentat en l'Ajuntament.  
D'acord amb el que establix l'article 134 del mateix text legal (LUV), i en els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica pel termini d'un mes a comptar des de la data de publicació d'este escrit en el Diari Oficial de la Comunitat Valenciana, fent constar que qualsevol persona pot consultar la documentació en la notaria esmentada, en horari de dilluns a divendres de 10 a 14 hores, així com obtindre a costa seua la còpia total o parcial de l'acta, i presentar-hi al·legacions. Les al·legacions es podran presentar en l'esmentada notaria o en l'Ajuntament; i si es presenten davant de l'Ajuntament, hauran de remetre's per aquest a la notaria, per a la seua incorporació a les actuacions. El termini per a la informació pública ?consulta i presentació d'al·legacions- és d'un mes, com s'ha dit, des de la data de publicació d'aquest anunci en el DOCV.  
Així mateix, durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos. A este efecte s'ha de concertar entrevista mitjançant telefonada al tècnic, al telèfon 707 567 598.  
A l'efecte del compliment de la competitivitat i lliure concurrència a què es referix l'article 168.1.a) de la LUV, les companyies subministradores privades de serveis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, les propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
València, 15 de juny de 2007.- L'apoderat d'Ullals Urba, SL: Manuel Sánchez Molina.